Úradný vestník L 205 , 31/08/1995 S. 0039 - 0044



Rozhodnutie Spoločného výboru EHP č. 35/95 z 19. mája 1995, ktorým sa mení a dopĺňa protokol 31 k Dohode o EHP o spolupráci v osobitných oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", najmä na jej články 86 a 98, keďže Protokol 31 k dohode bol zmenený a doplnený rozhodnutím Spoločného výboru EHP č. 11/94 [1]; keďže sa javí ako vhodné rozšíriť spoluprácu medzi zmluvnými stranami, aby zahŕňala aj tretí akčný program spoločenstva na pomoc zdravotne postihnutým osobám (Helios II 1993 až 1996) (rozhodnutie Rady č. 93/136/EHS [2] a rozhodnutie Rady č. 94/782/ES [3]); keďže článok 5 Protokolu 31 k dohode je preto potrebné zmeniť a doplniť, aby umožňoval takéto rozšírenie, ROZHODOL TAKTO: Článok 1 Článok 5 Protokolu 31 k dohode sa mení a dopĺňa tak, ako je ustanovené v článkoch 2 a 3 tohto rozhodnutia. Článok 2 Odseky 4 a 5 budú nahradené nasledovne: "4. Štáty Európskeho združenia voľného obchodu (ďalej EZVO) sa v priebehu roku 1995 zúčastňujú na činnostiach spoločenstva na pomoc zdravotne postihnutým osobám v zmysle pracovného programu v dodatku č. 1 k tomuto protokolu. Štáty EZVO finančne prispievajú v súlade s časťou "Rozpočtové hľadiská" tohto pracovného programu počas tohto obdobia. 5. Štáty EZVO sa od 1. januára 1996 zúčastňujú na programoch a činnostiach spoločenstva uvedených v odseku 8. 6. Od tohto dňa štáty EZVO finančne prispievajú na programy a činnosti uvedené v odseku 8 v súlade s článkom 82 ods. 1 písm. a) dohody. 7. Štáty EZVO sa od začiatku spolupráce na programoch a činnostiach uvedených v odseku 8 v plnom rozsahu zúčastňujú na výboroch ES, ktoré pomáhajú Komisii pri riadení alebo rozvoji týchto programov a činností. 8. Zmluvné strany sa usilujú predovšetkým o posilnenie spolupráce v rámci činností spoločenstva, ktoré môžu vyplývať z nasledujúcich aktov spoločenstva: - 393 D 0136: rozhodnutie Rady č. 93/136/EHS z 25. februára 1993, ktorým sa zriaďuje tretí akčný program spoločenstva na pomoc zdravotne postihnutým osobám (Helios II 1993 až 1996) (Ú. v. ES L 56, 9.3.1993, s. 30). - 394 D 0782: rozhodnutie Rady č. 94/782/ES zo 6.septembra 1994 týkajúce sa pokračovania systému Handynet v rámci doteraz vykonaných činností na prvom module technickej pomoci (Ú. v. ES L 316, 9.12.1994, s. 42)." Článok 3 Predchádzajúce odseky 4 a 5 sa v príslušnom poradí stanú odsekmi 9 a 10. Článok 4 K Protokolu 31 sa dopĺňa dodatok uvedený v prílohe k tomuto rozhodnutiu. Článok 5 Toto rozhodnutie nadobúda účinnosť 1. júna 1995 za predpokladu, že Spoločnému výboru EHP boli predložené všetky potrebné oznámenia podľa článku 103 odsek 1 dohody. Článok 6 Toto rozhodnutie bude uverejnené v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 19. mája 1995 Za Spoločný výbor EHP predseda Pablo Benavides [1] Ú. v. ES L 253, 29.9.1994, s. 34. [2] Ú. v. ES L 56, 9.3.1993, s. 30. [3] Ú. v. ES L 316, 9.12.1994, s. 42. -------------------------------------------------- PRÍLOHA " Dodatok č. 1 k protokolu 31 Helios II - PRACOVNÝ PROGRAM 1995 1. KONZULTAČNÉ ORGÁNY [1] Účasť v plnom rozsahu za rovnakých podmienok ako členské štáty ES, okrem (prípadných) hlasovacích postupov a záležitostí, ktorými sa zaoberá časť "Rozpočtové hľadiská" tohto pracovného programu. 1.1 PORADNÝ VÝBOR - tri stretnutia - dvaja zástupcovia vlády z každého štátu EZVO. 1.2 EURÓPSKE FÓRUM ZDRAVOTNE POSTIHNUTÝCH - tri stretnutia - dvanásť súčasných európskych MVO zastupujúcich záujmy zdravotne postihnutých osôb a ich organizácií v štátoch EZVO, - dvaja súčasní zástupcovia sociálnych partnerov zastupujúcich záujmy sociálnych partnerov v štátoch EZVO, - jeden zástupca národnej MVO alebo národnej rady zdravotne postihnutých osôb menovaný každým štátom EZVO. 1.3 KONTAKTNÁ SKUPINA - tri stretnutia - jeden zástupca vlády z každého štátu EZVO, - jedna osoba zastupujúca v EZVO národné MVO a národné rady zdravotne postihnutých osôb, ktoré sú členom fóra. 2. PRACOVNÉ SKUPINY [2] Účasť v plnom rozsahu za rovnakých podmienok ako členské štáty ES, okrem (prípadných) hlasovacích postupov a tých záležitostí, ktorými sa zaoberá časť "Rozpočtové hľadiská" tohto pracovného programu. 2.1 TECHNICKÁ KOORDINAČNÁ SKUPINA HANDYNET - tri stretnutia - jeden zástupca z každého národného koordinačného centra (NCC). 2.2 ŠTUDIJNÁ SKUPINA HANDYNET PRE THESAURUS - tri stretnutia - jeden zástupca z každého štátu EZVO. 2.3 PRACOVNÁ SKUPINA HELIOS PRE INTEGROVANÉ VZDELÁVANIE — tri stretnutia - dvaja zástupcovia vlády z každého štátu EZVO. 2.4 PRACOVNÁ SKUPINA HELIOS PRE ZAMESTNANOSŤ - tri stretnutia - jeden zástupca vlády z každého štátu EZVO. 2.5 PRACOVNÉ SKUPINY HELIOS PRE NEZÁVISLÝ SPÔSOB ŽIVOTA - Šport - dve stretnutia dvaja zástupcovia národného výboru pre šport zdravotne postihnutých osôb v každom štáte EZVO - Mobilita a doprava - dve stretnutia dvaja zástupcovia vlády z každého štátu EZVO - Cestovný ruch - dve stretnutia traja zástupcovia z MVO alebo organizácií cestovného ruchu v každom štáte EZVO. 3. VÝMENNÉ ČINNOSTI [3] 3.1 Komisia poskytne každému štátu EZVO informácie o prioritných témach, pracovných činnostiach s nimi spojených a výsledkoch. 3.2 Štáty EZVO budú vyzvané určiť účastníkov seminárov a konferencií, ktoré sa budú konať pre zástupcov "činností" s cieľom zhodnotenia ich práce počas roka. 3.3 Plánovanie a príprava na zaradenie "činností" v štátoch EZVO do programu od 1. januára 1996 vrátane: a) Stanovenie "činností" vládami štátov EZVO do 30. septembra 1995 - štyri sektory: funkčná rehabilitácia, vzdelávacia integrácia, ekonomická integrácia, sociálna integrácia/nezávislý spôsob života (počet "činností" bude dohodnutý). b) Úvodné stretnutie (sympózium) pre "činnosti" v každom sektore a rozhodnutia o angažovanosti sa do konkrétnych tém. 4. HANDYNET [4] Účasť v plnom rozsahu za rovnakých podmienok ako členské štáty ES s cieľom, aby databáza obsahovala úplné informácie týkajúce sa všetkých štátov EZVO do 1. januára 1996: - NCC zbierajú údaje a poskytujú ich skupine expertov Helios. - Skupina expertov Helios zapracuje údaje na CD-ROM a bezplatne poskytuje (tri krát ročne) aktualizované CD-ROMy centrám NCC a zberu údajov (DCC). - Informačné a poradné centrá (IAC) poskytujú prístup k informáciám na CD-ROM zdravotne postihnutým osobám, prostredníctvom sietí atď. 5. SPOLUPRÁCA S MVO [5] 5.1 Komisia poskytuje každému štátu EZVO informácie o predmete a čase podujatí organizovaných MVO, ktoré získavajú príspevok (až do 50 % a podľa obmedzenia) z programu Helios II (europrogramy navrhované každou z dvanástich európskych MVO vo fóre). 5.2 Zástupcovia zo štátov EZVO, MVO atď. sú pozývaní na podujatia, ktoré nie sú vyhradené iba pre príslušnú organizáciu alebo organizácie. 5.3 Európske MVO posudzujú žiadosti o zaradenie podujatí organizovaných a uskutočňovaných v štátoch EZVO do europrogramov na rok 1996 a predkladajú stanoviská Komisii na konečné rozhodnutie (podujatia v rámci europrogramov získavajú príspevky až do výšky 50 % celkových nákladov podľa obmedzenia). 6. ZVYŠOVANIE INFORMOVANOSTI VEREJNOSTI 6.1 Komisia na požiadanie rozdelí Helioscope (Helios prehľad), Helios Flash a ostatné dokumenty organizáciám a jednotlivcom medzi štáty EZVO. 6.2 Medzinárodný deň zdravotne postihnutých osôb (3. december) - organizácie a jednotlivci sú pozývaní na podujatia na európskej úrovni. 6.3 Helios súťaž a ceny - účasť na výročnej konferencii. 6.4 Informačné stánky (konferencie, veľtrhy atď.) Uvažuje sa o zaradení miest schôdzok v štátoch EZVO do ročného programu. 6.5 Národný informačný deň Helios. 1996 1 a 2. KONZULTAČNÉ ORGÁNY a PRACOVNÉ SKUPINY Účasť rovnaká ako v roku 1995, ale Komisia uhrádza náklady na účasť na nasledujúcom základe: - zástupcovia vlád - cestovné náklady, - ostatní - cestovné náklady, stravné a vreckové. Ak účastníka doprevádza iná osoba kvôli jeho alebo jej zdravotnému postihnutiu, náklady tejto osoby budú uhrádzané na rovnakom základe ako náklady účastníka. 3. VÝMENNÉ ČINNOSTI Účasť v plnom rozsahu za rovnakých podmienok ako členské štáty ES, vrátane účasti zástupcov stanovených "činností" na: - študijných pobytoch, školeniach atď., organizovaných na sledovanie určitých tém - všetky náklady uhrádzané Komisiou s obmedzením na maximálnu čiastku pre každú "činnosť" a - seminároch a konferenciách, ktoré sa konajú na konci roku. Všetky náklady uhrádza Komisia. 4. HANDYNET Ako v roku 1995. 5. SPOLUPRÁCA S MVO Účasť v plnom rozsahu za rovnakých podmienok ako členské štáty ES, vrátane: 5.1 Národné MVO a národné rady zdravotne postihnutých osôb, ktoré sú členmi fóra: - organizujú národnú konferenciu v rozsahu spoločenstva o prioritných témach Helios II — Komisia uhrádza 50 % nákladov podľa obmedzenia, - zúčastňujú sa na národnom informačnom dni - Komisia uhrádza 100 % nákladov podľa obmedzenia. 5.2 Európske MVO — europrogramy zahŕňajú podujatia organizované a uskutočňované v štátoch EZVO. 6. ZVYŠOVANIE INFORMOVANOSTI VEREJNOSTI 6.1 Ako v roku 1995 6.2 Súťaž Helios a ceny: - každý štát EZVO menuje jedného člena poroty, - cenami sa odmeňujú projekty organizácií v štátoch EZVO, - účasť v plnom rozsahu na výročnej konferencii s nákladmi uhrádzanými na rovnakom základe ako členské štáty ES. Helios II - PRACOVNÝ PROGRAM ROZPOČTOVÉ HĽADISKÁ 1995 Bez priameho príspevku do rozpočtu ES. Štáty ES uhrádzajú: - všetky svoje vlastné náklady týkajúce sa ich účasti, - všetky náklady týkajúce sa potrebných služieb poskytovaných skupinou expertov Helios, takých ako sú odmeny, cestovné náklady a náklady na vybavenie, ktoré vzniknú expertom v súvislosti s rozšírením programu do štátov EZVO, - všetky náklady týkajúce sa ďalších pracovníkov určených osobitne na pomoc s účasťou štátov EZVO. Návrhy na ďalších pracovníkov: - dvaja experti menovaní do skupiny expertov Helios v Bruseli na pomoc s činnosťami týkajúcimi sa systému Hadynet, jeden/a asistent/asistentka pridelený/á na ich podporu. Poznámka: Prípravy rozpočtových odborníkov zo štátov ES a EZVO na rozpočtový rok 1996 začnú v prvej polovici roku 1995 podľa postupu uvedeného v Protokole 32 k dohode. Tieto rokovania budú viesť ku konečnému rozhodnutiu o finančnom príspevku štátov EZVO do všeobecného rozpočtu ES a bude sa týkať aj otázky dodatočných pracovníkov. 1996 Príspevok do rozpočtu ES v plnom rozsahu (v súlade s článkom 82 ods. 1 písm. a) dohody). " [1] Rozhodnutie Rady č. 93/136/EHS z 25. februára 1993, ktorým sa zriaďuje tretí akčný program spoločenstva na pomoc zdravotne postihnutým osobám (Ú. v. ES L 56, 9.3.1993, s. 30). [2] Rozhodnutie Rady č. 94/782/ES zo 6.septembra 1994 týkajúce sa pokračovania systému Handynet v rámci doteraz vykonaných činností na prvom module technickej pomoci (Ú. v. ES L 316, 9.12.1994, s. 42). [3] Rozhodnutie Rady č. 93/136/EHS z 25. februára 1993, ktorým sa zriaďuje tretí akčný program spoločenstva na pomoc zdravotne postihnutým osobám (Ú. v. ES L 56, 9.3.1993, s. 30). [4] Rozhodnutie Rady č. 93/136/EHS z 25. februára 1993, ktorým sa zriaďuje tretí akčný program spoločenstva na pomoc zdravotne postihnutým osobám (Ú. v. ES L 56, 9.3.1993, s. 30). [5] Rozhodnutie Rady č. 93/136/EHS z 25. februára 1993, ktorým sa zriaďuje tretí akčný program spoločenstva na pomoc zdravotne postihnutým osobám (Ú. v. ES L 56, 9.3.1993, s. 30). --------------------------------------------------